Musée international d'effets de gendarmerie et police
De Musée international d'effets de gendarmerie et police gouf den 21. Juni 2007 zu Capellen ageweit.

Zanter enger Dose Jore waren e puer Sammler am Gaang Policesaachen zesummenzedroen, an nodeem den 1. Januar 2000 déi lëtzebuergesch Gendarmerie grand-ducale mat der Police fusionéiert hat, gouf sech Gedanke gemaach, fir d'Material vun den zwéi Corpsen ze versuergen.

2005 gouf dunn d'A.s.b.l. Musée international d'effets de gendarmerie et police - M.I.G.P. gegrënnt a mat der Hëllef vun der Gemeng Mamer konnt e Lokal fir e Musée am Centre culturel zu Capellen fonnt ginn. Op enger 180 Quadratmeter sinn ze gesinn:

 430 Policekapen, Hitt an Helmer aus der ganzer Welt
 Honnerte vu Fotoen a Badgen
 60 Mannequinen 
 Dosende vun Uniformen 
 Miniature vu Police-Autoen aus der Privatcollectioun vum Eric di Millo

2009 gouf en drëtte Sall vu 40 Quadratmeter mat bäigeholl, an deem haaptsächlech technesch Ekipementer ausgestallt sinn.

Dëse Musée ass deen eenzegen am Land iwwer dat Theema, et gëtt awer och nach e Musée fir d'Gefierer vun der Gendarmerie a Police um Verluerekascht an der Stad (Visite nëmmen op rendez-vous).

Literatur
 Fräntz Schintgen, 2008. Wie aus einer Privatsammlung eine Ausstellung von öffentlichem Interesse entstand. Familieneinsatz in Capellen. Gendarmerie- und Polizeimuseum besteht seit über einem halben Jahr. Luxemburger Wort vum 6. Februar 2008, S. 29.

Kuckt och 
 Lëscht vu lëtzebuergesche Muséeën

Um Spaweck 

 Offiziell Websäit vum Musée international d'effets de gendarmerie et police
 Websäit vum Policemusée an der Stad
 Museales Kleinod in Capellen: Faszination Gendarmerie, wort.lu vum 8. Februar 2013.

Muséeën zu Lëtzebuerg
Police zu Lëtzebuerg